Valsts izglītības attīstības aģentūras iepirkuma komisija ir saņēmusi ieinteresētā piegādātāja jautājumus par iepirkuma “Automobiļu noma Valsts izglītības attīstības aģentūras vajadzībām” ID Nr. VIAA 2026/49 nolikumu un sniedz šādas atbildes:
(Jautājumi citēti, tādā formā, kā tos iesūtījis ieinteresētais piegādātājs)

1. JAUTĀJUMS:

Lūdzam precizēt dažus jautājumus par iepirkuma 1.daļu.

1.jautājums
1.daļas tehniskās specifikācijas prasībās norādīts”
“Vidējās (D) klases (pēc Auto Asociācijas izstrādātā klasifikatora transportlīdzekļa pilna servisa noma uz 36 mēnešiem.” D klases a/m nav mikroautobusi, tie ir M kategorijas vieglie a/m, piem., . Toyota Camry, Skoda Superb, VW Passat, u.c.
Bet tālāk prasībās norādīts transportlīdzeklis, kas pēc Auto Asociācijas klasifikatora ir vidējā daudzfunkciju (MV) klases automašīna.:
	Automobiļa tips, klase
(pēc Latvijas Pilnvaroto autotirgotāju asociācijas (LPAA) klasifikatora)
	Plašlietojuma vieglais automobilis (M1 kategorija)

	Virsbūves tips
	Mikroautobuss


Lūdzu, precizējiet, klasi.

1. ATBILDE:

Iepirkuma priekšmeta 1.daļas Tehniskajā specifikācijā norādītais “Vidējās (D) klases (pēc Auto Asociācijas izstrādātā klasifikatora transportlīdzekļa pilna servisa noma uz 36 mēnešiem.”, ir redakcionāla kļūda. Kā izriet no Iepirkuma priekšmeta 1.daļas Tehniskās specifikācijas kopumā un ieinteresētā piegādātāja korektās norādes, Tehniskās specifikācijas 1.1.punkts lasāms kā: M1 klases (pēc Auto Asociācijas izstrādātā klasifikatora) transportlīdzekļa pilna servisa noma uz 36 mēnešiem .
2. JAUTĀJUMS
Lūdzu, precizējiet Teh. spec. 1.2.punktu:
“… Ja piegāde šajā termiņā netiek veikta, Iznomātājs 24 (divdesmit četru) stundu laikā bez papildu maksas nodrošina tehniski līdzvērtīgu vai augstākas klases aizvietošanas transportlīdzekli (ar spēkā esošu OCTA un KASKO) līdz faktiskajai piegādei, un šāda aizvietošana neierobežo Nomnieka tiesības piemērot Līgumā noteiktos līgumsodus un prasīt zaudējumu atlīdzību”.
Vai pareizi saprotam, ka Nomnieks lietos maiņas transportlīdzekli bez maksas līdz jaunā auto piegādei, un turklāt varēs pieprast arī soda naudas samaksu saskaņā ar Līguma projekta 5.3.punktu?

2. ATBILDE
Tehniskās specifikācijas 1.2.punktā noteikts, ka Iznomātājam automobiļa piegāde jānodrošina līdz 2026.gada 05.oktobrim. Ja piegāde šajā termiņā netiek veikta, Iznomātājs 24 (divdesmit četru) stundu laikā bez papildu maksas nodrošina tehniski līdzvērtīgu vai augstākas klases aizvietošanas transportlīdzekli (ar spēkā esošu OCTA un KASKO) līdz faktiskajai piegādei, un šāda aizvietošana neierobežo Nomnieka tiesības piemērot Līgumā noteiktos līgumsodus un prasīt zaudējumu atlīdzību.
No minētā izriet, ka Nomnieks maksā Iznomātāja piedāvājumā norādīto nomas maksu, bet par to netiek piemērota nekāda papildus samaksa. Attiecībā uz piemērojamo līgumsodu un zaudējumu atlīdzību, ir noteikts, ka Iznomātājam ir tiesības tos piemērot, bet katrā konkrētajā gadījumā tiktu vērtēti visi apstākļi, tajā skaitā objektīvais termiņa kavējums un Iznomātāja radītie zaudējumi Nomniekam.
3. JAUTĀJUMS
Lūdzu, precizējiet, kurā brīdī sāksies 36 mēnešu nomas termiņš – līdz ar jaunā auto piegādi vai sākot lietot maiņas auto?
3. ATBILDE
Nolikuma 7.pielikuma Iepirkuma Līguma projekts Iepirkuma priekšmeta 1.daļā 1.2.punktā ir noteikts – Nomas termiņš sākas ar faktisku Transportlīdzekļa un tā tehniskās dokumentācijas nodošanu Nomniekam un ilgst 36 (trīsdesmit sešus) mēnešus. Transportlīdzeklis tiek nodots Nomniekam nomā ar nodošanas un pieņemšanas aktu, kuru sagatavo Iznomātājs.  

